Knjižna recenzija

Knjižna recenzija naj obsega 7.000 do 8.000 znakov s presledki.

V naslov zapišemo podatke o knjigi. Ime(na) avtorja, avtorice ali avtorjev izpišemo. Dodamo število strani v knjigi, številko ISBN in morebitne druge elemente (ime prevajalca ali prevajalke, avtorja ali avtorice uvoda ali spremne študije itn.). Zgled:

Massimo Montanari (1998), Lakota in izobilje: Zgodovina prehranjevanja v Evropi. Ljubljana: Založba /\*cf. 267 strani. ISBN 961-6271-04-0. Prevedla Polona Mesec. Spremna beseda Drago Kos.

Knjižna recenzija vsebuje:

* opis vsebine; knjigo predstavimo v celoti, lahko pa poleg tega posvetimo posebno pozornost kakšni določeni temi v njej,
* kritično oceno vsebine s stališča recenzentove, recenzentkine vednosti, stroke in potreb,
* kritično oceno sloga in drugih relevantnih lastnosti besedila oz. knjige, ki jo po možnosti ilustriramo s citati,
* oceno, komu bo knjiga morda koristila.

Pri komentiranju pazimo, da ostane razvidno, kaj je vsebina predstavljenega dela in kaj so naše pripombe.

Ko citiramo iz recenzirane knjige, vedno navedemo stran(i), od koder je citat, in enako, ko povzamemo odlomek: (str. 125-126). Pri povzemanju poglavja izpišemo njegov naslov v celoti.

Ker so knjižne recenzije navadno dogovorjene, se pred pisanjem posvetujemo z uredništvom.

Knjižni recenziji je obvezno treba priložiti naslovnico knjige v formatu PDF.